
R J E Š E N J E
	
	Trgovački sud u Splitu, po sudcu Jozi Ćaleti, u predstečajnom postupku nad Dužnikom: OLMA dioničko društvo za proizvodnju prehrambenih proizvoda, Zagreb, Huzjanova 10, OIB: 35476351417, (dalje: Predlagatelj, Dužnik), odlučujući o prijedlogu za otvaranje predstečajnog postupka (dalje: Prijedlog), 4. rujna 2018.godine, izvanraspravno,

riješio je

          Odbacuje se kao nedopušten Prijedlog uvodno navedenog Predlagatelja za otvaranje predstečajnog postupka nad uvodno navedenim Dužnikom, koji je Prijedlog dostavljen poštom-preporučeno,  dana 30. travnja 2018. godine.

Obrazloženje

          Prijedlogom uvodno navedenog Predlagatelja za otvaranje predstečajnog postupka nad uvodno navedenim Dužnikom, koji je Prijedlog dostavljen poštom-preporučeno, dana 30. travnja 2018. godine. Predlagatelj je predložio Sudu otvoriti predstečajni postupak nad Dužnikom. 

          Sud je izveo dokaze čitanjem rješenja ovog Suda, broj 1.St-256/2018 od 11. travnja 2018. godine, pa je nakon toga riješio kao u izreci rješenja zbog niže navedenih razloga.

          Čitanjem rješenja ovog Suda, broj: 1. St-256/2018. od 11. travnja 2018. godine utvrđeno je kako je tim rješenjem nad istim Dužnikom već otvoren predstečajni postupak i imenovan stečajni povjerenik u osobi Ivan Eterović. Navedeno rješenje o otvaranju predstečajnog posutpka objavljeno je  11. travnja 2018. godine kao i na Oglasnoj ploči ovog suda.
                                                                
Pored toga, nad istim subjektom ne mogu se otvoriti i istovremeno voditi dva predstečajna postupka, pošto je to protivno samoj biti predstečajnog postupka. 

Zbog navedenog je Prijedlog Predlagatelja trebalo odbaciti, radi čega je riješeno kao u izreci rješenja.


Split, 4. rujna  2018.

S U D A C
Jozo Ćaleta

POUKA O PRAVNOM LIJEKU:  Protiv ovog rješenja može se izjaviti žalba u roku od osam (8) dana. Žalba se podnosi ovom Sudu u tri primjerka a o žalbi u drugom stupnju odlučuje Visoki trgovački sud Republike Hrvatske u Zagrebu.




DNA:
1. OLMA d.d., Zagreb, Huzjanova 10.,
1. e-Oglasna ploča – rok 30 dana,
1. spis.



Split, 4. rujna 2018. godine

                                                                                                             SUDAC:

